1. Stala plačuć tužna Mati,  
   Gledala je kako pati  
   Sin joj na križ uzdignut
2. Dušom njenom razboljenom,  
   Rastuženom, ražaljenom,  
   prolazio mač je ljut.
3. Koliko ucviljena  
   Bješe ona uzvišena  
   Majka Sina jedinog
4. Bol bolova sve to ljući  
   Blaga Mati gledajući  
   Muke slavnog Čeda svog
5. Koji čovjek ne bi plako  
   Majku Božju videć tako  
   U tjeskobi tolikoj!
6. Tko protužit neće s Čistom,  
   Kada vidi gdje za Kristom  
   Razdire se srce njoj?
7. Zarad grijeha svoga puka  
   Gleda njega usred muka,  
   I gdje bičem bijen bi.
8. Gleda svoga milog Sina,  
   Ostavljenog sred gorčina,  
   Gdje se s dušom odijeli.
9. Vrelo milja, slatka Mati,  
   Bol mi gorku osjećati  
   Daj, da s tobom procvilim!
10. Neka ljubav srca moga  
    Gori sveđ za Krista Boga,  
    Da mu u svem omilim
11. Rane drage, Majko sveta,  
    Spasa za me razapeta  
    Tisni usred srca mog!
12. Neka dođu i na mene  
    Patnje za me podnesene  
    Sina tvojeg ranjenog.
13. Daj mi s tobom suze livat,  
    Raspetoga oplakivat,  
    Dokle diso budem ja.
14. U tvom društvu uz križ stati,  
    S tobom jade jadovati  
    Želja mi je jedina.